উত্তরবঙ্গ নিয়ে ‘রিভিউ’ বৈঠকে মুখ্যসচিব, কী কী হল বৈঠকে?

কলকাতা: উত্তরবঙ্গের পাঁচ জেলা নিয়ে ‘রিভিউ’ বৈঠক মুখ্যসচিবের। উত্তরবঙ্গের উপরের পাঁচ জেলা দার্জিলিং, জলপাইগুড়ি, কোচবিহার, আলিপুরদুয়ার, কালিম্পং নিয়ে নবান্নে রিভিউ বৈঠক মুখ্যসচিবের। গত দু-তিন দিনের ঘূর্ণিঝড় মন্থা-র প্রভাবে বৃষ্টির ঘনঘটা উত্তরের সব জেলায়। ঝড়-বৃষ্টির জেরে ঠিক কতটা ক্ষয়ক্ষতি হয়েছে তা নিয়ে এদিন উত্তরবঙ্গের পাঁচ জেলা থেকে বিস্তারিত রিপোর্ট নিলেন মুখ্যসচিব মনোজ পন্থ।

রিপোর্ট অনুযায়ী, জলপাইগুড়িতে এখনও পর্যন্ত এক হাজার বাসিন্দাকে ক্যাম্পে রাখা হয়েছে। আলিপুরদুয়ারে ১৫০ জন ও দার্জিলিঙেও ক্যাম্প করা হয়েছে। দুধিয়া ব্রিজ নিয়ে সতর্ক থাকতে হবে আরও। উত্তরবঙ্গের পাঁচ জেলা নিয়ে বৈঠকর নির্দেশ মুখ্যসচিব এর। ক্যাম্প আরও দু – তিনদিন চালাতে হবে। বৈঠকে নির্দেশ মুখ্যসচিব-র।

আরও পড়ুন: বাড়ছে নদীর জলস্তর, উত্তরবঙ্গজুড়ে তুমুল বৃষ্টি, জারি সতর্কতা

উত্তরে (Northbengal) টানা বৃষ্টি। হাওয়া অফিসের পূর্বাভাস মতই, টানা বর্ষণ উত্তরের জেলাগুলিতে। টানা বর্ষণে বাড়ছে নদীর জলস্তর। ঘূর্ণিঝড় মন্থা স্থলভাগে আছড়ে পড়ার পরেও, তার প্রভাব কাটেনি সম্পূর্ণরূপে। এখনও উত্তরের জেলাগুলিতে রয়েছে সক্রিয়। গত দুদিন ধরেই চলছে টানা বৃষ্টি। বাড়ছে নদীগুলির জলস্তর। গতকালই উত্তরের জেলাগুলিতে লাল সতর্কতা (Red Alart) জারি করেছিল আবহাওয়া দফতর।